Diari Oficial de la Generalitat Valenciana


Sumari del DOGV 8863, del 22-07-2020 (2020/5805)

Informació pública de l'expedient d'autorització ambiental integrada amb avaluació d'impacte ambiental, d'una planta de producció de fertilitzants mitjançant el tractament de residus orgànics i residus vegetals i de fusta, promogut per Reciclajes y Tratamientos del Mediterráneo, SL, situada en el terme municipal de Llutxent (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8863

Data del DOGV
:   22-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/5805


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient d'autorització ambiental integrada amb avaluació d'impacte ambiental, d'una planta de producció de fertilitzants mitjançant el tractament de residus orgànics i residus vegetals i de fusta, promogut per Reciclajes y Tratamientos del Mediterráneo, SL, situada en el terme municipal de Llutxent (València). [2020/5805]  
  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 080/20 IPPC, relatiu a Reciclajes y Tratamientos del Mediterráneo SL, que té com a objecte l'autorització ambiental integrada d'una planta de producció de fertilitzants mitjançant el tractament de residus orgànics i residus vegetals i de fusta.  
  
- Peticionari: Reciclajes y Tratamientos del Mediterráneo SL (RECITRAMED)  
- Emplaçament: parcel·les 78, 79, 80, 81, 82, 181, 186 i 200 del polígon 37, partida ?Castell Vell?, del terme municipal de Llutxent (València).  
- Projecte: Projecte bàsic per a l'obtenció de l'AAI d'una planta de producció de fertilitzants mitjançant el tractament de residus orgànics i residus vegetals en el T.M de Llutxent (València)  
- Capacitat: es tractaran anualment 129.400 tones de residus (85.400 t de residus orgànics i 44.000 t de residus vegetals i residus de fusta).  
El que es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i particulars interessats puguen presentar les al·legacions que estimen convenients.  
  
Durant aquest termini, els interessats podran examinar la documentació relativa a l'expedient esmentat en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç de la qual és el següent:  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.-30-de-la-llei-6/2014  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 10 de juliol de 2020.- El director general de Qualitat i Educació Ambiental: Joan Piquer Huerga.